Jaco & Liza-Mari se oulike verlowing foto sessie - Mooi Troues
Jaco en Liza-Mari is 'n besonderse oulike paartjie en Jaco was vreeslik kreatief op die manier hoe hy Liza-Mari gevra het om te trou. Lees gerus hieronder.
Ons sê baie dankie aan Elsa van e.Late Photography wat die paartjie se liefde op kamera vasgevang het sodat ons dit vandag met jul kan deel. Ons sien uit om binnekort hul trou fotos ook dalk met jul te kan deel.
Ek het dit duidelik gemaak dat sy weet ek stel belang, maar ongelukkig was sy op daardie stadium in 'n verhouding. Ons paaie het geskei tot ons mekaar na byna 'n jaar weer raak geloop het. Hierdie keer was die tyd reg gewees vir ons, altwee enkel lopend. Vyf maande later trek sy Hermanus toe en nog sewe maande daarna vra ek haar om met my te trou.
5 Februarie 2015 – Ek het 'n ou glas botteltjie by die huis ontdek en 'n boodskap geskryf wat ek daarin gesit het. Met hulp van haar vriendin het ons dit op die strand gaan begrawe waar dit lyk of dit uitgespoel het. Ek het gewag tot sy klaar gewerk het toe gaan stap ons langs die see af. Sy het op die bottel afgekom, boodskap oopgemaak en gelees "Liza-Mari Diedericks sal jy met my trou?". Ek het op my knie gegaan en sy het "JA" gesê.